Քրիս Մագուայր

Քրիստոֆեր Ջեք Մագուայր (, , առավել հայտնի է, որպես Քրիս Մագուայր, ), շոտլանդացի ֆուտբոլիստ, անգլիական «Օքսֆորդ Յունայթեդ» ակումբի հարձակվող։

Վաղ տարիներ 
Մագուայրը ծնվել է 1989 թվականի հունվարի 16-ին շոտլանդական Բելսհիլ քաղաքում։

Ակումբային կարիերա

«Աբերդին» 
Իր առաջին պրոֆեսիոնալ պայմանագիրը Քրիսն ստորագրել է «Աբերդին» ակումբի հետ 2005/2006 մրցաշրջանի մեկնարկից առաջ։

«Կարմիրների» առաջին կազմում երիտասարդ խաղացողի դեբյուտը կայացել է 2006 թվականի մայիսի 7-ին, երբ նա փոխարինման դուրս գալուց հետո գոլային փոխանցում է կատարել իր թիմակից Ջոն Ստյուարտին, ում խփած գոլի շնորհիվ Գլազգոյի «Սելթիկի» դեմ խաղն ավարտվել է 2:2 հաշվով։ Նույն թվականի դեկտեմբերի 26-ին Քրիսն առաջին անգամ դուրս է եկել խաղադաշտ «Աբերդինի» մեկնարկային կազմում։ Դա տեղի է ունեցել «Կիլմարնոկի» դեմ խաղում։ Արդեն վեցերորդ րոպեին Մագուայրը գրավել է հակառակորդի դարպասը՝ բացելով «կարմիրների» օգտին խփած իր գոլերի հաշիվը։

2007/2008 մրցաշրջանում Քրիսը դարձել է «Աբերդինի» հիմնական կազմի խաղացող։ 2008 թվականի մարտի 29-ին «Ինվերնես Կալեդոնիան Տիսլ» ակումբի դեմ խաղի ավելացված չորրորդ րոպեին Մագուայրի խփած գոլը հաղթանակ է բերել «Աբերդինին» 4:3 հաշվով ավարտված խաղում։ Ինը օր հետո Քրիսը կրկին հաղթանակ է բերել «դոնսին»՝ խփելով երկու գոլ «Ֆալկիրկի» դարպասը, որը կարողացավ պատասխանել միայն մեկով։

Հուլիսի 16-ին Քրիս «կարմիրների» հետ ստորագրել է նոր եռամյա պայմանագիր, ըստ որի երիտասարդ խաղացողը մնացել է ակումբում մինչեւ 2011 թվականը։

2009 թվականի փետրվարին «Աբերդենի» մարզիչ Ջիմի Կոլդերվուդը հարցազրույցներից մեկում հայտարարել է, որ Մագուայրը դիմել է իրեն՝ խնդրելով իրեն վարձավճարով ուղարկել այլ ակումբ՝ անհրաժեշտ խաղային պրակտիկա ձեռք բերելու։ Սակայն գլխավոր մարզիչը մերժել է Քրիսին, որից մի քանի օր հետո Շոտլանդիայի գավաթի խաղարկության «Իսթ Ֆայֆ» ակումբի դեմ խաղում Մագուայրը «դուբլ» ձևակերպեց։

«Կիլմարնոկ» 
2010 թվականի հունվարին Քրիսը վարձավճարով տեղափոխվել է «Կիլմարնոկ», որն այդ պահին գլխավորում էր «Աբերդինի» նախկին մարզիչ Կոլդերվուդը։

Փետրվարի 2-ին «Սելտիկի» դեմ խաղում Մագուայրն իր նորամուտը նշեց նոր ակումբում. նրան հաջողվեց խփել հանդիպման միակ գոլը, որի շնորհիվ «Կիլմարնոկը» հաղթեց, և դրանով ընդհատվեց նրանց պարտությունների շարքը, որ կազմված էր ութ խաղերից։

«Դերբի Քաունթի» 
2011 թվականի հունիսի 1-ին լրացել է «Աբերդինի» հետ կնքված պայմանագրի ժամկետը։ Նույն օրը հայտարարվել է, որ ֆուտբոլիստը կտեղափոխվի անգլիական «Դերբի Քաունթի», որի հետ ստորագրել է նախնական եռամյա պայմանագիր։ Պաշտոնապես տրանսֆերն ավարտվել է հունիսի 29-ին։ «Քաունթին» կամավոր վճարել են «Աբերդինին» փոխհատուցում 400 հազար ֆունտի չափով։ Օգոստոսի 9-ին Քրիսն առաջին անգամ խաղադաշտ է դուրս եկել «Դերբիի» կազմում՝ մասնակցելով Անգլիական լիգայի գավաթի «Շրուսբերի Թաուն» ակումբի դեմ խաղին։ Հանդիպման 46-րդ րոպեին շոտլանդացին գրավել է հակառակորդի դարպասը, սակայն նրա թիմն այդ խաղում պարտվել է 2:3 հաշվով։ Նոյեմբերին «Դերբիի» առաջին թիմի մարզիչ Էնդի Գարդները գովել է Մագուայրին իր «աշխատասիրության և պրոֆեսիոնալիզմի համար»։ Բայց ակումբում հարձակվողների տեղի համար մրցակցությունը շատ բարձր էր. Քրիսն ակումբի հինգ հարձակվողներից մեկն էր և հաճախ չէր ընդգրկվում մեկնարկային կազմում։ Շուտով նա տեղափոխվում է «Քաունթիի» երկրորդ կազմ։

«Պորտսմուտ» 
2012 թվականի մարտի 9-ին Մագուայրը մեկ ամսով վարձավճարով տեղափոխվել է «Պորտսմուտ»։ Հաջորդ օրը հարձակվողը ակումբի կազմում իր նորամուտը նշեց «Բրայթոն էնդ Հոուվ Ալբիոնի» դեմ խաղում։ Մարտի 20-ին Քրիսը խփել է իր առաջին գոլը «Պորտսմուտի» օգտին և դրանով մասնակցելով «Բիրմինգհեմ Սիթիի» դեմ խաղին, նպաստել է ակումբի տարած մեծ հաղթանակի (4:1) կերտմանը։ Մարտի 27-ին «Հալլ Սիթիի» դեմ Մագուայրի անցկացրած հաջող խաղից հետո մարզիչ Մայքլ Էպլտոնը գովել է շոտլանդացի հարձակվողին և հույս հայտնել, որ վարձակալության պայմանագրի ժամկետը կերկարացվի։ Շուտով պայմանագրի ժամկետը երկարաձգվել է մինչև մրցաշրջանի ավարտը։ «Պորտսմուտի» կազմում անցկացրած երկու ամսվա ընթացքում Մագուայրը մասնակցել է 11 հանդիպման և խփել երեք գոլ։ Ապրիլի 21-ին Մագուայրն ստացել է ներակումբային «Ամսվա խաղացող» մրցանակը, որը նրան է փոխանցվել «Դերբի Քաունթի» ակումբի դեմ տնային խաղից առաջ»։

«Շեֆիլդ Ուենսդեյ» 
2012 թվականի մայիսի 22-ին «Դերբի Քաունթիի» պաշտոնական կայքում տեղեկատվություն է տարածվել, որ ակումբը վաճառքի է հանել Մագուայրի տրանսֆերը։ Հարձակվողի ծառայություններով ամենաշատը հետաքրքրվել է Չեմպիոնշիպ վերադարձած «Շեֆիլդ Ուենսդեյը», բայց նրա առաջին երկու հարցումները մերժվել են։ Երրորդ փորձից հետո ակումբն ստացել է դրական պատասխան, և հունիսի 21-ին Քրիսը պաշտոնապես դարձել է «բուերի» խաղացող՝ ակումբի հետ կնքելով եռամյա պայմանագիր։ Օգոստոսի 13-ին Մագուայրը դաշտ է դուրս եկել «Շեֆիլդի» մարզաշապիկով՝ մասնակցելով Լիգայի գավաթի՝ «Օլդեմ Ատլետիկի» դեմ խաղին։

Ակումբային վիճակագրություն 

(ըստ 2013 թվականի մարտի 30-ի տվյալների)

Շոտլանդիայի հավաքական 
2004 թվականին Քրիսը հրավիրվել է Շոտլանդիայի տարբեր տարիքային հավաքականներ։ Առավել հաջող հանդես է եկել երիտասարդական ազգային հավաքականում, որի կազմում անցկացրել է տասներկու խաղ, խփել վեց գոլ։ 2011 թվականի փետրվարին Քրիսն առաջին անգամ հրավիրվել է Շոտլանդիայի առաջին հավաքական՝ մասնակցելու Ազգերի գավաթի խաղարկության՝ Հյուսիսային Իռլանդիայի հավաքականի դեմ խաղին։ Այս խաղում էլ հարձակվողը նշել է իր նորամուտը ազգային թիմի կազմում՝ հանդիպման 79-րդ րոպեին փոխարինելով Ջեյմս Մորիսոնին։

Խաղերն ու գոլերը Շոտլանդիայի հավաքականում 

Ընդհանուր՝ 2 խաղ/ 0 գոլ, 1 հաղթանակ, 0 ոչ-ոքի, 1 պարտություն

(ըստ 2011 թվականի մայիսի 29-ի տվյալների)

Խաղերը և գոլերը հավաքականում 

(2011 թվականի մայիսի 29-ի տվյալներով)

Ձեռքբերումներ

Թիմային 
Շոտլանդիա
 Ազգերի գավաթի խաղարկության արծաթե մեդալակիր - 2011

Անհատական 
 Շոտլանդական Պրեմիեր լիգայի ամսվա լավագույն երիտասարդ խաղացող (2) - 2010 թվականի փետրվար, 2010 թվականի սեպտեմբեր

Անձնական կյանք 
Մանկուց երկրպագում է «Սելթիկին»։ Քրիսը սիրում է խաղալ գոլֆ։ Մագուայրի սիրելի հաղորդումը «the Simpsons» անիմացիոն սերիալն է, կինոդերասանը՝ Ադամ Սենդլերը, երաժշտությունը՝ պարային և RnB: Քրիսի համար օրինակելի ֆուտբոլիստը Հենրիկ Լարսոնն է։

«Աբերդինի» երկրպագուները ֆուտբոլիստին տվել են «Bebo» մականունը. այդպես կոչվում է բրիտանական սոցիալական ցանցը, որտեղ մի անգամ Մագույարի անձնական էջը կոտրել են և ուղարկվել վիրավորական հաղորդագրություններ նրա բոլոր ընկերներին, այդ թվում նաև «Ռեյնջերս» ակումբի նախկին ավագ Բերրի Ֆերգյուսոնին։

Ծանոթագրություններ

Արտաքին հղումներ 
 
 Ֆուտբոլիստի էջը «Շերֆիդ Ուենսբիե» ակումբի պաշտոնական կայքում  
 
 Ֆուտբոլիստի էջը worldfootball.net կայքում 
 Մարգուայրի էջը footballdatabase.eu կայքում 

Ֆուտբոլի հարձակվողներ
Շոտլանդացի ֆուտբոլիստներ
Անգլիական ֆուտբոլի լիգայի խաղացողներ